Knajsnaj-amatolaj montarbaroj

La knajsnaj-amatolaj montarbaroj estas tersupraĵa ekoregiono el la kablanda ekoprovinco de la afrotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj humidaj foliarbaroj de Orienta Kablando kaj de Okcidenta Kablando en Sud-Afriko.

 Priskribo 
La ekoregiono kiu kovras 3 100 da kwadrataj kilometroj, estas la plej malgranda de Sud-Afriko. Ĝi konsistas el du disigataj enklavoj.
 la knajsnaj arbaroj etendiĝas laŭlonge de la marbordo inter 22°E kaj 25°E, ĝenerale je 34ºS, en regiono nomata la Ĝardeno Vojo. La arbara mozaiko de KwaZulu-Kablando troviĝas laŭlonge de la marbordo, nordoriente.
 la amatolaj arbaroj vegetas en la montaro Amatolo, kiu troviĝas landinterne je 400 da kilometroj oriente-nordoriente de la knajsnaj arbaroj.

La ekoregiono havas subtropikan/mezvarman klimaton. La pluvokvanto falas dum la tuta jaro, kaj varias de 525 mm ĝis 1220 mm je jaro en knajsnaj arbaroj, kaj de 750 mm ĝis 1500 mm en la amatolaj arbaroj.

 Flaŭro 
La arbospecioj estas de tropika kaj afromontana origino, kaj inkludas Olea capensis (oleacoj), Ocotea bullata (laŭracoj), Afrocarpus falcatus (podokarpacoj), Podocarpus latifolius (podokarpacoj), Ilex mitis (akvifoliacoj), Apodytes dimidiata (ikacinacoj), Rapanea melanophloeos (mirsinacoj), Cassine peragua (celastracoj), Ochna arborea, Curtisia dentata (kurtisiacoj), Gonioma kamassi, Platylophus trifoliatus, kaj Cunonia capensis (kunoniacoj).

 Faŭno 
La arbaroj estas hejmo de la afrika elefanto, la leopardo, la tragelafo, Philantomba monticola (bovedoj), Potamochoerus larvatus (parhufuloj) kaj aliaj mamuloj. Tamen la grava populacio de la origina knajsna populacio nuntempe eble estas formortinta.

La areo havas riĉan birdosortimenton inkluzive de la kvazaŭ endemia knajsna turako (Tauraco corythaix), la marborda arbustosilvio (Bradypterus sylvaticus), la sudafrika kampetero (Campethera notata), la nigrakapa kosifo (Cossypha dichroa) kaj la arbara kanario (Serinus scotops), dum rabobirdoj trovataj tie ĉi inkludas la kronaglon (Stephanoaetus coronatus) kaj la afrikan arbarstrigon (Strix woodfordii). Reptilioj ampleksas la endemian knajsnan ĥameleonon (Bradypodion damaranum).

 Homa uzado, konservado 
Thomas Henry Duthie estis la unua oficiala kontrolisto de la Reĝaj Arbaroj kaj Terenoj. Malgraŭ la malgranda surfaco de la ekoregiono, la knajsnaj-amatolaj montarbaroj estas la plej vastaj sud-afrikaj individuaj arbaroj. La knajsnaj arbaroj estis ekspluatataj por la altavalora konstruligno ekde la 18-a jarcento, kaj la amatolaj arbaroj ekde la 20-a jarcento. Ekde 1939 la arbaroj plejofte estas situigitaj ene de protektataj areoj kaj estas bone reestabligantaj, kvankam arbarekspluatado estas permesata.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono AT0115 : Knajsnaj-amatolaj montarbaroj (WWF)
  Knajsnaj-amatolaj montarbaroj (WWF-Wildworld)
  Knajsnaj-amatolaj montarbaroj (Wildworld) - Nacia Geografia Societo
  Knajsnaj-amatolaj montarbaroj (The Encyclopedia of Earth)
  Knajsnaj-amatolaj montarbaroj (Globalspecies) 
  Situo de la ekoregiono : tajpu Knysna-Amatole montane forests

Kategorio:Afrotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Geografio de Sud-Afriko